

**Disgrifiad Swydd:** **Darlithydd mewn Cyfrifeg (Addysg ac Ymchwil - Ymchwil)**

|  |  |
| --- | --- |
| **Coleg/Ysgol:** | Yr Ysgol Reolaeth |
| **Adran/Pwnc:** | Cyfrifeg a Chyllid |
| **Cyflog:** | £38,205 i £44,263 y flwyddyn, ynghyd â buddion pensiwn USS |
| **Oriau gwaith:** | Amser llawn, ond caiff ceisiadau i weithio'n rhan-amser eu hystyried |
| **Contract:** | Swydd barhaol yw hon |
| **Lleoliad:** | Bydd deiliad y swydd hon yn gweithio ar Gampws y Bae |

|  |  |
| --- | --- |
| **Rhagarweiniad** | Er mwyn cyflawni ei huchelgais cynaliadwy o fod yn un o'r 30 o brifysgolion gorau, mae angen ar Brifysgol Abertawe weithlu â'r sgiliau amrywiol angenrheidiol i sicrhau ei bod yn gallu cyflawni rhagoriaeth mewn ymchwil, addysgu, dysgu a phrofiad ehangach y myfyrwyr; ac i fod yn bwerdy ar gyfer economi'r rhanbarth ac yn rhyngwladol. |
| **Gwybodaeth gefndirol** | Mae Prifysgol Abertawe yn brifysgol a arweinir gan ymchwil sy'n ffynnu wrth ymchwilio a darganfod, gan gynnig cydbwysedd rhwng addysgu ac ymchwil rhagorol. Mae'r Brifysgol wedi profi cyfnod o dwf aruthrol yn ystod y deng mlynedd diwethaf ac mae ein cyfran gyffredinol o ymchwil sy'n arwain y ffordd yn fyd-eang ac sy'n rhagori'n rhyngwladol wedi cynyddu o 80% yn 2014 i 86% yn 2021. Bu cynnydd sylweddol yn nifer y doethuriaethau a ddyfarnwyd ers Fframwaith Rhagoriaeth Ymchwil 2014 (REF2014) ac mae ein hincwm o ymchwil wedi cynyddu 160% yn ystod yr un cyfnod. Yn rhyngwladol, mae ein henw da byd-eang fel partner ymchwil cydweithredol yn ffynnu, gyda'n rhwydweithiau academaidd a busnes bellach yn cwmpasu 127 o wledydd, ac mae 54% o'n hallbynnau ymchwil yn cael eu llunio gan gyd-awduron rhyngwladol.  Yn 2015, symudodd yr Ysgol Reolaeth i gyfleuster newydd a adeiladwyd yn bwrpasol ar Gampws Gwyddoniaeth ac Arloesi newydd Prifysgol Abertawe, sef Campws y Bae (un o'r buddsoddiadau mwyaf erioed gan brifysgol yn y DU mewn cyfleusterau newydd). Mae'r Ysgol mewn adeilad ar lan y môr y buddsoddwyd £23 miliwn ynddo. Ategir ein Strategaeth Profiad y Myfyrwyr gan addysgu mewn grwpiau bach, lleoliadau gwaith, cyngor ar yrfaoedd, Hyb y Myfyrwyr, gwasanaethau proffesiynol estynedig ac ymgysylltu’n well â busnesau – mae oddeutu 250 o gwmnïau yn cefnogi lleoliadau gwaith a phrosiectau myfyrwyr mewn busnes.  Mae ein Hadran Cyfrifeg a Chyllid yn gartref i tua 35 o academyddion a thua 1,000 o fyfyrwyr, ac mae Canolfan Ymchwil Hawkes a'i rhaglenni yn cynnwys meysydd pwnc cyfrifeg a chyllid ar lefel israddedig ac ôl-raddedig. Yng nghanlyniadau’r Arolwg Cenedlaethol o Fyfyrwyr diweddaraf, roedd yr adran yn 15fed (allan o 102 o sefydliadau) y llynedd ar gyfer ansawdd addysgu.  Rydym am benodi ymchwilydd deinamig sydd hefyd yn athro ymroddedig ym maes Cyfrifeg i wneud cyfraniad cadarnhaol at fywyd yr adran. Mae gennym ddiddordeb penodol mewn ymgeiswyr sydd â diddordebau ymchwil ac addysgu yn y meysydd canlynol:   * Cyfrifeg Reoli * Adrodd Cynaliadwy   Mae adeilad yr Ysgol Reolaeth yn cynnig cyfleusterau neilltuol gyda'i ystafelloedd cyfryngau pwrpasol a mynediad at gronfeydd data cyfrifeg a chyllid helaeth, e.e. Compustat, WRDS, S&P Global Market Intelligence (SNL Financials), FAME a Zephyr.  Rydym hefyd wedi sefydlu Labordy Cyllid yn ddiweddar gan ddefnyddio Refinitiv Workspace (gan gynnwys Datastream) a Factset lle gall myfyrwyr ymgymryd â phrosiectau ymchwil masnachu a chyllid. Mae'r Ysgol hefyd yn gartref i hybiau arloesi rhai o'n partneriaid diwydiannol, megis Pfizer a sawl cwmni allgynhyrchu.  Cewch ragor o wybodaeth yn: [Cyfrifeg a Chyllid - Prifysgol Abertawe](https://www.swansea.ac.uk/cy/ysgol-reolaeth/cyfrifeg-chyllid/)  Croesewir ymholiadau anffurfiol; cysylltwch â Phennaeth y Grŵp, Yr Athro Mike Buckle [m.j.buckle@abertawe.ac.uk](mailto:m.j.buckle@swansea.ac.uk) |
| **Llwybrau Gyrfa Academaidd** | Dyluniwyd cynllun y Llwybrau Gyrfa Academaidd i sicrhau bod cryfderau academaidd, boed mewn ymchwil, addysgu, profiad ehangach y myfyrwyr, arweinyddiaeth, neu arloesi ac ymgysylltu, i gyd yn cael eu cydnabod, eu datblygu, eu gwerthfawrogi a'u gwobrwyo mewn modd priodol. Ceir tri llinyn academaidd uwch: Addysgu ac Ysgolheictod Uwch; Ymchwil Uwch; ac Arloesi ac Ymgysylltu Uwch.  Am ragor o wybodaeth am Lwybrau Gyrfa Academaidd, cliciwch [yma](https://www.swansea.ac.uk/cy/swyddi-yn-abertawe/galluogi-perfformiad/cymhellion-academaidd/). Mae'r rhain yn darparu lefelau perfformiad dangosol ar gyfer yr holl staff academaidd, a gaiff eu defnyddio drwy gydol y broses recriwtio. Lle ceir dangosyddion rhifiadol, caiff y rhain eu hasesu gan roi sylw i'r cam gyrfaol, yr oriau gwaith ac ymrwymiadau eraill. Gall y rhain gynnwys amgylchiadau personol neu weithgareddau sy'n ymwneud â gwaith y tu allan i'r gymuned academaidd, er enghraifft, mewn lleoliad diwydiannol neu glinigol. Mae croeso i chi nodi amgylchiadau unigol perthnasol megis saib yn eich gyrfa, cyfnodau o wyliau neu ar secondiad, neu absenoldebau eraill, y dylid eu hystyried, a sut mae'r rhain wedi effeithio ar ddatblygiad eich gyrfa. |
| **Prif Ddiben y Swydd: Ymchwil Uwch** | 1. Allbynnau a Gweithgarwch Ymchwil: Datblygu hanes o allbynnau ymchwil a'u lledaenu mewn cyhoeddiadau o safon neu gyfryngau eraill. 2. Prosiectau a Grantiau Ymchwil: Sicrhau adnoddau i fod yn sail i weithgareddau ymchwil a bod yn gyfrifol am ddylunio, cynllunio a rheoli rhaglen gynaliadwy o ymchwil ac ymgymryd ag ymchwiliadau gwreiddiol yn unol â therfynau amser a chyllidebau cytunedig. 3. Parch: Ennill cydnabyddiaeth am gyfraniad at y ddisgyblaeth drwy wneud cyfraniad personol at ddatblygiadau ymchwil. 4. Goruchwylio a Datblygu Myfyrwyr Ymchwil Ôl-raddedig: Cyfrannu at oruchwylio myfyrwyr ymchwil ôl-raddedig yn effeithiol. |
| **Rheoli** | 1. Cyfrannu at ein Gweithgareddau: Cyfranogi wrth lunio penderfyniadau'r Coleg/Ysgol neu'r Brifysgol a chyfrannu at weithgareddau y tu hwnt i ymrwymiadau ymchwil, addysgu neu ysgolheictod uniongyrchol. 2. Cymryd rhan mewn Gweithgareddau Proffesiynol: Ymwneud â gweithgareddau proffesiynol sy'n berthnasol i'r ddisgyblaeth, drwy rwydweithio mewn cynadleddau neu ymwneud â grwpiau allanol. 3. Rheoli eich hun ac eraill: Cefnogi a galluogi datblygiad cydweithwyr, myfyrwyr a/neu eich hun. |
| **Addysgu ac Ysgolheictod** | 1. Addysgu ac Adolygu: Gweithio'n effeithiol i addysgu, asesu a sicrhau ansawdd modiwlau neu gydrannau cyfatebol eraill yn y portffolio o gyrsiau a addysgir. Adolygu cynnwys a deunyddiau cyrsiau, a datblygu, llunio a diweddaru deunyddiau yn unol â safonau ansawdd. 2. Arloesedd ac Effaith Addysgu: Addysgu ar sail arloesedd sy’n gyfoes ac sydd wedi’i lywio gan ymchwil neu arfer proffesiynol. 3. Parch: Cyfrannu at y gymuned academaidd ehangach, gan ddarparu tystiolaeth o effaith a chydnabyddiaeth gan ffynonellau mewnol ac allanol. 4. Gwella a Chymhwyso Ymarfer: Bod yn gyfrifol am wella ymarfer addysgu personol. |
| **Dyletswyddau Cyffredinol** | 1. Hyrwyddo cydraddoldeb ac amrywiaeth mewn arferion gwaith a chynnal perthnasoedd gweithio cadarnhaol. 2. Cyflawni rôl a holl weithgareddau'r swydd yn unol â systemau rheoli a pholisïau diogelwch, iechyd a chynaliadwyedd er mwyn lleihau risgiau ac effeithiau sy'n deillio o weithgarwch y swydd. 3. Sicrhau bod rheoli risg yn rhan annatod o unrhyw broses benderfynu, drwy sicrhau cydymffurfiaeth â Pholisi Rheoli Risg y Brifysgol. |

|  |  |
| --- | --- |
| **Meini Prawf y Fanyleb Person** | **Tystiolaeth nodweddiadol:** |
| **Cymwysterau** | |
| 1. PhD mewn maes pwnc perthnasol neu radd a phrofiad neu gymhwyster proffesiynol perthnasol. | *Aelodaeth siartredig o gorff proffesiynol, cofrestriad meddygol etc.* |
| 1. Cymhwyster addysgu cydnabyddedig neu gyfwerth neu ymrwymiad i’w gyflawni. | *Os nad oes gennych gymhwyster addysgu cydnabyddedig, bydd angen tystiolaeth o ymrwymiad i weithio tuag at Gymrodoriaeth yr Academi Addysg Uwch neu gymhwyster cyfwerth.* |
| **Ymchwil Uwch** | |
| 1. Hanes o gyflawni allbynnau ymchwil a’u lledaenu mewn cyhoeddiadau o safon neu gyfryngau eraill. | *Pedwar allbwn o safon rhagoriaeth ryngwladol, neu’r gallu i gyflawni hyn o fewn cyfnod o 5 mlynedd.* |
| 1. Tystiolaeth o lwyddo neu feddu ar y potensial i lwyddo i sicrhau adnoddau i ategu gweithgarwch ymchwil gwreiddiol. | *Ceisiadau am grantiau ymchwil fel Prif Ymchwilydd neu Gyd-ymchwilydd neu ddangos sut y byddwch yn gwneud hyn, gan sicrhau o leiaf un dyfarniad llwyddiannus, o fewn cyfnod o 3 blynedd.* |
| 1. Cydnabyddiaeth am gyfraniad at y ddisgyblaeth. | *O leiaf un cyflwyniad mewn cynhadledd â chyrhaeddiad cenedlaethol neu ryngwladol o fewn cyfnod o 3 blynedd* |
| 1. Tystiolaeth o ddangos cyfranogiad mewn goruchwylio ymchwil ôl-raddedig yn effeithiol, neu’r gallu i wneud hynny. | *Cefnogi a/neu fentora myfyrwyr neu eraill.* |
| **Addysgu craidd** | |
| 1. Tystiolaeth o addysgu, asesu ac adolygu modiwlau neu gydrannau eraill o’r portffolio a addysgir yn effeithiol, neu o’r gallu i wneud hyn. | *– Adborth addysgu da a/neu drwy ddilyniant gwell neu gadw myfyrwyr yn well.*  *– Gweithredu fel tiwtor effeithiol neu oruchwyliwr prosiect myfyriwr â chanlyniadau llwyddiannus.*  *– Ymrwymiad i addysgu arloesol a datblygiad proffesiynol parhaus.* |
| **Rheoli Craidd** | |
| 1. Cyfrannu'n weithredol at benderfyniadau a gweithgareddau mewn uned neu sefydliad academaidd, y tu hwnt i ymrwymiadau ymchwil ac addysgu personol. | *Enghreifftiau sy’n dangos cyfraniad ac effaith personol.* |
| ***Penodol i'r pwnc*** | |
| 1. Meini prawf penodol i'r pwnc   Y gallu i gydweithio a chydweithredu yn y Brifysgol a’r tu hwnt iddi.  Ymrwymiad i amgylchedd a arweinir gan ymchwil sy'n canolbwyntio ar y myfyrwyr a datblygiad proffesiynol parhaus. | *Bod yn gydweithredol ac yn ystyriol o sgiliau eraill a'u parchu, gan ddangos y gallu i weithio'n dda gyda myfyrwyr a chydweithwyr.*  *Enghreifftiau sy’n dangos cyfraniad ac effaith personol.* |
| **Y Gymraeg** | |
| Lefel 1 – ‘ychydig’ (ni fydd angen i chi allu siarad Cymraeg i gyflwyno cais am y rôl hon)  *e.e. ynganu geiriau Cymraeg, enwau lleoedd, enwau adrannau.* *Gallu ateb y ffôn yn Gymraeg (bore da/pnawn da).* *Gallu defnyddio/dysgu geiriau ac ymadroddion pob dydd sylfaenol (diolch, os gwelwch yn dda, esgusodwch fi).* *Gallwch gyrraedd Lefel 1 drwy gwblhau cwrs hyfforddiant un awr.*  Am ragor o wybodaeth am Lefelau'r Iaith Gymraeg, gweler tudalen we’r Asesiad o Sgiliau Iaith Gymraeg, sydd ar gael [yma](https://www.swansea.ac.uk/cy/safonaur-gymraeg/cydymffurfio/recriwtio/).  ***Penodol i'r Pwnc*** | |

|  |  |  |  |
| --- | --- | --- | --- |
|  | |  | |
| AS_RGB_Silver Award | cid:image002.png@01D4309A.C9BD7300 | H:\Vacancies\Masters\logos\HR Research Excellence.jpeg | cid:image003.png@01D41449.DAB61080 |